2. ΝΟΜΟΣ υπ’ αριθ. 196 της 29/31 Μαΐου 1943 Περί ερμηνείας και συμπληρώσεως του υπ’ αριθ. 2375 του 1940 Α. Νόμου "περί επιβολής εισφοράς εις βάρος κατόχων ειδών βιοτικών αναγκών διατιμωμένων υπεράνω του κόστους αυτών" και τροποποιήσεως του υπ’ αριθ. 2474/1940 Α. Νόμου "περί παραβόλου υπό των αιτούντων κοστολόγησιν εμπορευμάτων ή βιομηχανικών προϊόντων". Άρθρ.1.-Η αληθής έννοια της πρώτης παραγράφου του μόνου άρθρου του υπ’ αριθ. 2375/1940 Α. Νόμου "περί επιβολής εισφοράς εις βάρος κατόχων ειδών βιοτικών αναγκών διατιμωμένων υπεράνω του κόστους αυτών", είναι ότι εις περιπτώσεις γενικάς ή ειδικάς, καθ’ ας δια διατιμήσεων ή αποφάσεων του Υπουργείου Επισιτισμού καθορίζονται τιμαί πωλήσεως των πάσης φύσεως ειδών βιοτικών αναγκών, ανώτεραι του πραγματικού κόστους αυτών, επιτρέπεται, μετά γνώμην της παρά τω Υπουργείω Επισιτισμού Γνωμοδοτικής Επιτροπής Τιμών, ή άλλης Υπηρεσίας του Υπουργείου τούτου, όπως επιβάλλεται εις βάρος των κατόχων των ούτω διατιμωμένων ετοίμων ή προς βιομηχανοποίησιν ειδών, ή και των παραγώγων αυτών, εισφορά ίση προς την διαφοράν των τιμών. Άρθρ.2.-Προστίθεται δεύτερον άρθρον εις τον Α.Ν. 2375/1940 έχον ούτω: Αι κατά τας διατάξεις του παρόντος Α. Νόμου εκδιδόμεναι αποφάσεις δύνανται να αναθεωρηθώσιν αυτεπαγγέλτως δια μεταγενεστέρων αποφάσεων του Υπουργού του Επισιτισμού, ή και αιτήσει των ενδιαφερομένων, εφ’ όσον εντός διμήνου προθεσμίας από της κοινοποιήσεώς των, ήθελον υποβληθή υπό τούτων στοιχεία δικαιολογούντα την αναθεώρησιν ταύτην. Άρθρ.3.-Το παράβολον το οποίον προβλέπει ο Α.Ν. 2474/1940 και όπερ καταβάλλεται υπό των αιτούντων κοστολόγησιν εμπορευμάΣελ. 199 Εισφορά κατόχων ειδών πρώτης ανάγκης 5.Δ.γ.1-2 των ή βιομηχανικών προϊόντων από της ισχύος του παρόντος, αυξάνεται από δρχ. 100 εις δρχ. 1500 δι’ έκαστον ενδιαφερόμενον και δι’ εκάστην υπόθεσιν συζητουμένην υπό της Γνωμοδοτικής Επιτροπής Τιμών του Υπουργείου Επισιτισμού. Το παράβολον τούτο δύναται να αυξάνη ο Υπουργός του Επισιτισμού δι’ αποφάσεώς του δημοσιευομένης εις την Εφημερίδα της Κυβερνήσεως. Το από του παραβόλου έσοδον, από της ισχύος του παρόντος, περιέρχεται εις το Ταμείον Άρτου, από το οποίον πληρώνεται εφ’ εξής η προς τα μέλη της Επιτροπής καθοριζομένη υπό των κειμένων νόμων αποζημίωσις. Άρθρ.4.-Ο παρών νόμος συντακτικού περιεχομένου και χαρακτήρος ισχύει από της δημοσιεύσεώς του εις την Εφημερίδα της Κυβερνήσεως. 